આહીર સમાજના ઇષ્ટદેવ તથા ભારતના તમામ સમાજોના આરાધ્ય દેવ એવા ભગવાન શ્રીકૃષ્ણની જન્મ જયંતિ એટલે જન્માષ્ટમી. સમગ્ર દેશ અને દુનીયામાં હજારો વર્ષથી ભગવાન શ્રીકૃષ્ણના જન્મોત્સવની ઉજવણી શોભાયાત્રાઓ, રથયાત્રાઓ , મટકીફોડ, રાસગરબા વગેરે વિવિધ કાર્યક્રમો દ્વારા રંગેચંગે કરવામાં આવે છે પણ ભગવાન શ્રીકૃષ્ણની કર્મભૂમિ એવી રાજનગરી દ્વારિકામાં જ આવી ઉજવણી બાબતે ઘણી ઉદાસીનતા જોવા મળી રહી છે. ત્યારે દ્વારકામાં પણ ભગવાન શ્રીકૃષ્ણનો જન્મોત્સવ ઉજવાય અને ભવ્યાતિભવ્ય શોભાયાત્રાનું આયોજન થાય એ માટે આહિર સમાજના યુવાનો દ્વારા વિચાર તરતો મુકવામાં આવ્યો અને તેના પર મનોમંથન અને ચર્ચા વિચારણાના અંતે આહીર સમાજ દ્વારા કાન્હા જન્મોત્સવના ભવ્ય આયોજનને આકાર આપવામાં આવ્યો છે.